Eierlose sjokoladekoekLewer 1 groot koek 125 g botter of margarien, gesmelt 15 ml witasyn 500 ml water 10 ml vanielgeursel 750 ml (420 g) Snowflake-bruismeel 5 ml koeksoda 5 ml sout 80 ml (35 g) kakaopoeier 375 ml (300 g) suiker Sjokoladeversiersel 60 g botter of margarien 30 ml melk 2 ml vanieljegeursel 375 ml (200 g) versieruiker 20 ml Kakaopoeier 1. Klits gesmelte botter, asyn, water en geursel saam. 2. Sif meel, koeksoda, sout en kakaopoeier saam. Voeg suiker by. 3. Voeg droë bestanddele by vloeibare bestanddele en klop liggies tot glad. 4. Skep mengsel in ‘n gevoerde en gesmeerde vierkantige 21 cm- koekpan of ronde 23 cm-losboomveerpan. Bak 50-60 minute in ‘n voorverhitte oond teen 180°C. Laat ‘n paar minute in pan staan en keer dan op ‘n draadrak uit om heeltemal af te koel. 5. Versiersel: Verhit botter en melk in ‘n klein swaarboomkastrol. Moenie kook nie; roer tot botter gesmelt is. Verwyder van hitte en voeg geursel by. Sif versiersuiker en kakaopoeier saam. Voeg gesmelte bottermengsel by versiermengsel. Meng tot glad en smeer oor koek. Variasie: Versier koek met 50 g elk grofgekapte wit-sjokolade, donkersjokolade, hasel- en of pekanneute en sagte karameltoffie. Resep oorspronklik gepubliseer in Die Uitsonderlike Snowflake Versameling Uitgewer: RandomHouseStruik Prys: R180-00* *Prys onderhewig aan verandering